Folketing
2009-01-23

Jeg er glad for, at ordføreren repeterer det, jeg sagde: at man ikke kan være en dygtig dommer, hvis man ikke ved, hvad neutralitet er for noget, og at man for mig at se slet ikke kan komme i betragtning, hvis man ikke har demonstreret, at man har fattet, hvad det handler om. Mener ordføreren virkelig, at en dommer, som har arbejdet i retslokalerne med et dagmarkors om halsen, i fremtiden vil blive en dygtigere og mere neutral dommer, fordi vedkommende, hvis det her lovforslag bliver vedtaget, så ikke længere må bære sit dagmarkors omkring halsen? Mener ordføreren virkelig, at det vil have indflydelse på vedkommendes arbejde?